钦定古今图书集成/明伦汇编/闺媛典/第144卷 > 萧焕妻董氏
## 钦定古今图书集成/明伦汇编/闺媛典/第144卷 > 萧焕妻董氏

按《泾县志》：“董氏，渣湖萧焕妻，中丞杰之女孙。年十九，
归焕。甫三年，焕亡，氏号恸几绝，持节甚厉，门屏之外，
幼婢亦不令出。或讽以无子不宜守，辄痛哭不已。既
而告庙，立同室子褒为嗣，训以义方，成立入太学。氏
沉郁多病，病发辄危，年五十二，病且革，子妇宗姻哭
之恸，忽张目语曰：‘吾兹方得所，天何哭为’。”遂绝。薛考
功志其墓。